cyanic-selkie/wikianc huggingface dataset:
Walter Reuther
thumb|Walter Reuther (toinen oikealta) [[Marssi Washingtoniin työn ja vapauden puolesta|Washingtonissa kansalaisoikeusmarssilla 28. elokuuta 1963.]] Walter Philip Reuther (1. syyskuuta 1907 Wheeling, Länsi-Virginia, Yhdysvallat – 9. toukokuuta 1970 Pellston, Michigan, Yhdysvallat) oli yhdysvaltalainen ammattiyhdistysjohtaja ja kansalaisoikeusaktivisti. Hän teki autotyöläisten liiton UAW:sta (United Automobile Workers) huomattavan vaikuttajan. Ammattiliitto oli huomattava vaikuttaja ei ainoastaan autoteollisuudessa, vaan myös Demokraattisessa puolueessa. Reuther oli sosialisti 1930-luvun alussa; hänestä tuli johtava liberaali New Deal -koalition puolustaja, sitten 1940-luvulla johtava antikommunisti sekä kylmän sodan ja Vietnamin sodan kannattaja.
Claude (Grand Theft Auto)
Grand Theft Auto III
Onnistuneen salamurhan jälkeen Claude työskentelee Yakuzalle ja pääsee sen johtajan, Kenji Kasenin suosioon. Clauden muina työnantajina toimii korruptoitunut poliisi Ray Machowski ja mediamoguli Donald Love. Myöhemmin Donald Love käskee tappamaan Kenji Kasenin ja lavastamaan Colombian Cartelin syylliseksi tappoon. Kenjin kuoleman jälkeen Asuka janoaa kostoa kolumbialaisille veljensä kuoleman johdosta.
Myöhemmin Asuka tapetaan ja Catalina kidnappaa Marian. Claude kohtaa entisen naisystävänsä, tappaa tämän ja pelastaa Marian.
Lähteet
List of Grand Theft Auto III characters es:Anexo:Personajes de Grand Theft Auto pt:Anexo:Lista de personagens de Grand Theft Auto
Walter Reuther
Ammattiyhdistystoiminta
Walterista tuli ensin paikallisosaston 86 jäsen edustamaan General Motorsin Termstadtin autotehtaan työntekijöitä 1936, vaikka hän ei ollut yhtiössä töissä. Myöhemmin Reuther liittyi paikallisosasto 174:een, jossa oli 100 jäsentä 100 000 työläisen alueella Detroitin länsipuolella, Michiganissa. Ensimmäisen vuoden jälkeen heidän liitossaan oli 32 000 jäsentä. Reuther oli järjestämässä useita lakkoja 1937. Hänellä oli hyvin tunnettu yhteenotto Fordin turvallisuusjoukkojen välillä 26. toukokuuta 1937. UAW:n jäsenistö oli laajentunut ja paikallisosasto 174 oli voima UAW:n sisällä. Sosialistipuolueen jäsenenä Reuther hävisi yrityksen päästä Detroitin kaupungin hallitukseen 1937. Presidentti Franklin D. Rooseveltin vaikutuksesta hän liittyi Demokraattiseen puolueeseen, mutta erosi puolueesta jo vuonna 1939. Samana vuonna Reutherista tuli General Motorsin UAW:n johtaja.
Kansalaisoikeuden puolesta
Reuther oli tavannut Martin Luther Kingin vuonna 1959, ja heistä oli tuli pian ystäviä. Reuther oli kannattamassa Yhdysvaltain mustan väestönosan kansalaisoikeusliikettä. Reuther osallistui Washingtonin marssille Vapautta ja Työtä puolesta elokuussa 1963 ja Selmasta Montgomerylle marssille maaliskuussa 1965. Reuther seisoi Kingin vierellä tämän pitäessä "I Have a Dream" -puhetta maaliskuussa 1963.
Valkoisen Talon taustavaikuttaja
Aloitettuaan Franklin Rooseveltin kanssa Reutherista tuli neuvonantaja jokaiselle demokraattisen puolueen presidentille Lyndon B. Johnsoniin saakka. Hän tapasi viikoittain presidentti Lyndon B. Johnsonia 1964–1965.
Aikakauslehti Time sijoitti Reutherin 1900-luvun sadan merkittävimmän henkilön joukkoon.
Lokakuussa 1968 Reuther ja veljensä Victor olivat vähällä kuolla pienlentokoneen laskussa Dullesin lentokentällä. Reuther kuoli myöhemmin lento-onnettomuudessa matkalla UAW:n koulutuskeskukseen 1970.
Polttomoottorivoimalaitos
Polttomoottori pyörittää vaihteiston välityksellä sähkögeneraattoria, jolla moottorin tuottama liike-energia muunnetaan sähköenergiaksi. Moottorin käydessä syntyvä lämpöenergia joko lauhdutetaan ilmaan, tai soveltuvin osin sitä voidaan hyödyntää uudelleen lämmön tuotannossa.
Pelkkää sähkötehoa tuottavien voimalaitosten hyötysuhde jää noin 40 % tasolle. Jos moottorin tuottamaa lämpöä voidaan käyttää hyödyksi, kokonaishyötysuhde saadaan nostettua noin 90 % tasolle.
Polttomoottorivoimalaitos on fyysiseltä kooltaan vastaavan tehoista kattilalaitosta pienempi ja kompaktimpi. Polttomoottorivoimalan etuna on sen nopea pystytettävyys, ja kiinteänäkin suhteellisen nopea siirrettävyys paikasta toiseen. Dieselmoottorin eduksi voidaan laskea sekin, että se voi käyttää energialähteenään hyvin monentyyppisiä polttoaineita. Suuret yksiköt käyttävät yleensä maakaasua, mutta pienemmissä yksiköissä voidaan käyttää öljyä, erilaisia biopolttoaineita ja muun muassa metaania, jota syntyy luonnostaan orgaanista alkuperää olevien jätteiden mädäntyessä.
Käyttökohteita
Laitos on parhaimmillaan suhteellisen pienissä käyttöympäristöissä, kuten laivoilla tai etäisillä saarilla, joissa sähköntarve on suhteellisen pieni.
Toinen käyttökohde on yleensä vesiteitse liikuteltavat voimalaitokset, jotka voidaan siirtää katastrofikohteeseen tuottamaan sähköä, kunnes kiinteä voimansyöttö voidaan palauttaa normaalille tasolle.
Lisäksi polttomoottoria voidaan käyttää hätävoiman lähteenä paikoissa, joissa sähkönsyöttö ei saa katketa. Tällaisia ovat esimerkiksi sairaalat (niissä etenkin teho-osastot) ja Suomessa Digita Oyn lähetys- ja linkkiasemat. Digitan laitoksissa hätävoimaa tuottaa tyypillisesti 1–2 kuorma-autodieselmoottorin pyörittämää generaattoria.
Valtakunnallista varavoimaa syötetään Suomessa tarpeen vaatiessa Fingridin omistamista varavoimaloista, joita on sijoiteltu pitkin maata. Näissä käytetään yleisemmin kaasuturbiinia dieselmoottorin asemasta. Kaasuturbiinia ei juurikaan käytetä normaalissa voimantuotannossa johtuen sen huonosta hyötysuhteesta ja polttoaineen kalleudesta.
Es Español
Es Español on vuonna 2001 tuotettu espanjalainen kieliohjelma. Sarja kertoo neljästä henkilöstä Tonista, Begoñasta, Lolasta ja Antonista. Sarjan kautta oppii espanjan kielen alkeita.
Sarjaa esitetään Suomessa Yleisradion TV-kanavilla.
Jooseppi Lehto
Josef eli Jooseppi Eliaanpoika Lehto (10. tammikuuta 1870 Pirkkala – 13. huhtikuuta 1918) oli pirkkalalainen piiripuhuja ja Suomen sisällissodassa Pirkkalan punakaartin johtomiehiä. Hän toimi sisällissodassa Pirkkalan vallankumousoikeuden yleisenä syyttäjänä ja Pispalan Punasen Kaartin esikunnassa tiedusteluosaston päällikkönä. Tampereen taistelun jälkeen hänet teloitettiin ampumalla.
Pako (1. tuotantokausi)
Paon ensimmäistä tuotantokautta alettiin esittää Yhdysvalloissa elokuussa 2005, ja se jatkui toukokuuhun 2006 saakka. Kausi sisältää 22 jaksoa. Kauden päähahmo on Michael Scofield, joka yrittää karata kuolemaantuomitun veljensä Lincoln Burrowsin kanssa Fox River -nimisestä vankilasta. Kausi kuvaa tapahtumia kuuden viikon ajalta.
Paon ensimmäistä tuotantokautta esitettiin Yhdysvalloissa vuonna 2005. Suomessa sitä esitettiin MTV3:lla tiistai-iltaisin kello 21.00. Tavallisten jaksojen lisäksi Yhdysvalloissa esitettiin yksi erikoisjakso, jossa muun muassa pohjustettiin sarjan henkilöhahmojen taustoja. Jakso esitettiin seitsemännen jakson jälkeen 11. lokakuuta 2005.
Sarjan oli tarkoitus jäädä lyhyeksi minisarjaksi, mutta suosio sai kanavan tilaamaan siitä täyden tuotantokauden. Suomessa sarjan 12. syyskuuta 2006 esitetty aloitusjakso keräsi 930 000 katsojaa, ja se nousi Suomen menestyneimmäksi ulkomaiseksi sarjauutuudeksi yli kahteen vuoteen.
Passoré
thumb|Passorén departementit Passoré on yksi Burkina Fason provinsseista. Se sijaitsee Burkina Fason pohjoisosassa Nordin alueella. Passorén pääkaupunki on Yako. Vuoden 2006 väestönlaskennassa provinssin väkiluku oli 322 873.
Pappilanjoki (Hämeenkyrö)
Pappilanjoki on noin 8 kilometrin mittainen joki Hämeenkyrössä. Se laskee Kyrösjärvestä Kirkkojärveen, joka osa laajaa Kirkkojärvi-Mahnalanselkää. Joen yläjuoksulla sijaitsee padottu Kyröskoski, jossa on suuri putouskorkeus. Jokea on säännöstelty nykyisellä tavalla vuodesta 1998 alkaen.
Joen vedenlaatu oli huono vuonna 2003, mutta sittemmin se on parantunut. Ongelmat johtuivat voimakkaasta säännöstelystä ja jätevesistä. Nykyisen vesiluvan mukaan jokeen tulee laskea vettä vähintään 2 kuutiometriä sekunnissa.
Seth Putnam
Seth Edward Putnam (15. toukokuuta 1968 – 11. kesäkuuta 2011) oli yhdysvaltalainen grindcore-muusikko, joka perusti Anal Cunt -yhtyeen Massachusettsissa vuonna 1988. Hänellä oli myös sivuprojekteja: Angry Hate, Impaled Northern Moonforest, Satan's Warriors, Shit Scum, Vaginal Jesus ja You're Fired.
Putnam syntyi Bostonissa, ja hänellä oli irlantilaisia ja englantilaisia sukujuuria. 1980-luvulla hän soitti bassoa thrash metal -yhtyeessä Executioner. Lokakuussa 2004 Putnam sai sairauskohtauksen ja vaipui kahdeksi kuukaudeksi koomaan käytettyään crackia, heroiinia, alkoholia ja suuren määrän Ambien-unilääkettä. Lääkärit uskoivat Putnamin joutuvan vegetatiiviseen tilaan loppuelämäkseen, mutta hän toipui.
Vuonna 2006 järjestetyllä Anal Cuntin kiertueella Putnam joutui useimmiten esiintymään tuolilla istuen. Hän vieraili Panteran levyllä The Great Southern Trendkill.
Kesäkuussa 2011 Putnam kuoli sydänkohtaukseen 43 vuoden iässä.
Oblivion (yhtye)
Oblivion on yhdysvaltalainen teknisen death metalin yhtye, joka perustettiin vuonna 2007 Bay Areassa, Kaliforniassa.
Yhtyeen jäsenillä on moninainen tausta: Yhtyeen perustaja basisti Ben Orum oli All Shall Perishin perustajajäsen sekä päätoiminen lauluntekijä. Laulaja Nick Vasallo on väitellyt tohtoriksi aiheenaan musiikki, kitaristi Victor Dods väittelee matematiikan tohtoriksi ja rumpali Luis Martinez on ollut funkrumpali Ndugu Chanclerin opissa.
Yhtyeen esikoisalbumi Called to Rise julkaistiin omakustanteena 1. tammikuuta 2013. Se sai erinomaisen vastaanoton. Julkaisun jälkeen Oblivion solmi levytyssopimuksen Unique Leader Recordsin kanssa heinäkuussa, joka uudelleenjulkaisi albumin lokakuussa 2013.
Mory Kanté
Mory Kanté (24. helmikuuta 1950 Kissidougou, Ranskan Guinea – 22. toukokuuta 2020 Conakry, Guinea ) oli länsiafrikkalaissyntyinen mutta myöhemmin Ranskassa asunut koran soittaja ja laulaja.
Kanté syntyi vuonna 1950 grioottien eli perinteisten tarinankertoja-muusikoiden perheeseen Guinean maaseudulla. Hän muutti 15-vuotiaana Bamakoon, Maliin. 1970-luvulla hän toimi seitsemän vuoden ajan malilaisessa Rail Band -yhtyeessä. Vuonna 1977 Kanté muutti Malista Norsunluurannikolle, jossa hän perusti Les Milieus Branches -yhtyeen. Tässä vaiheessa Kanté alkoi sekoittaa musiikkiinsa vaikutteita soulista ja R&B:stä.
Kanté oli syntyperältään mandinka ja lauloi omalla kielellään. Hän esiintyi Suomessa April Jazzissa.
Bouvier
Bouvier on ranskalais-belgialainen koirarotu Flanderin maakunnasta. Bouvier on palveluskoirarotu ja se kuuluu FCI:n roturyhmään 1. Siitä käytettiin aiemmin suoraan ranskasta johdettua nimeä flanderinpaimenkoira (flaamin kielellä rodun nimi on vastaavasti "flaamienkarjakoira"). Nykyinen nimitys on hieman harhaanjohtava, koska bouviereita on kahta eri rotua: bouvier des flandres ja bouvier des ardennes. Ensimmäinen bouvier rekisteröitiin Suomessa vuonna 1974 ja kasvatus alkoi vuonna 1981.
Luonne ja käyttäytyminen
Luonteeltaan bouvier on rauhallinen, älykäs, tarmokas ja rohkea. Se on yhden perheen koira, eikä se ole aina kovin kiinnostunut vieraista. Bouvier vaatii runsaasti liikuntaa päivittäin. Bouvier vaatii hyvän peruskoulutuksen ja siitä voi saada hyvän kaverin palveluskoiraharrastukseen. On muistettava, että bouvier on suuri ja vahva koira, eikä sitä voi jättää lapsien kanssa yksin.
Alkuperä
Bouvier on kotoisin flaaminkielisen Belgian ja Ranskan rajaseuduilta, tarkemmin sanottuna Länsi-Flanderista ja Nordin departementista. Se on sukua vanhoille belgialaisille karjakoirille, kuten niin ikään länsiflanderilaiselle roeselarenkarjakoiralle. Alun perin sitä kutsuttiin nimillä vuilbaard ("likainen parta"), koehond ("lehmäkoira") ja toucher de boeuf or pic ("karjanajaja").
1900-luvun vaihteessa bouvier sai osakseen kansainvälisten koiraharrastajien huomion, ja se esiintyi ensimmäisen kerran näyttelyssä Brysselissä vuonna 1910. Belgialainen rotujärjestö perustettiin, ja belgialaiset ja ranskalaiset asiantuntijat laativat ensimmäisen rotumääritelmän vuonna 1912. Ensimmäisen maailmansodan alettua perinteiset paikalliset maatilat muuttuivat kuitenkin sotatantereeksi, minkä tuoksinnassa niillä työskennelleet koirat joko katosivat tai hävitettiin. Nykyisen rodun säilyminen oli Belgian armeijan ansiota, ja sen myötä rotu tuli tunnetuksi rohkeana ja älykkäänä sotakoirana. Rauhan aikana sitä käytettiin Euroopan poliisin palveluksessa ja sokeiden opaskoirana. Toisen maailmansodan jälkeen bouvier oli jälleen sukupuuton partaalla, mutta kotimaistaan lähteneet eurooppalaiset onnistuivat viemään jäljellä olleita yksilöitä Yhdysvaltoihin.
Köyhänoja
Köyhänoja on puro, joka laskee Jyväskylän Köhniönjärvestä Jyväsjärven Korkeakoskenlahden pohjukkaan saaden lisävesiä Myllyjärvestä. Se virtaa 2-3 m leveänä rehevässä lehtokorpimaisemassa. Yläjuoksulla Köhniöllä Köyhänojan luonnontilaa on muuttanut vain rautatien ja tien, nykyisen Mäyränpolku-nimisen kevyen liikenteen väylän rakentaminen sen yli. Alempana Keljossa Köyhänojassa on muun muassa Korkeakoski, joka poistuu Länsi-Päijänteentien alta. Köyhänojan nimi on voinut viitata eränkäynnin niukkuuteen.
thumb|200px|Köyhänoja Köhniöllä rautatien vieressä. thumb|200px|Köyhänoja Kukkumäessä.
Fidžin dominio
Fidžin dominio oli Fidžin virallinen nimi lokakuun 1970 ja lokakuun 1987 välillä. Kun Britannian valta loppui vuonna 1970, myönnettiin Fidžille itsenäisyys dominiona, jolloin Yhdistyneen kuningaskunnan monarkki, Elisabet II, pysyi maan valtionpäämiehenä Fidžin kuningattarena. Häntä edusti maassa kenraalikuvernööri. Fidži julistautui tasavallaksi 6. lokakuuta 1987 kahden sotilasvallankaappauksen jälkeen, poistaen Elisabet II:n maan valtionpäämiehen asemasta.
Kenraalikuvernöörit
Fidžin ollessa dominiona seuraavat henkilöt toimivat maan kenraalikuvernöörinä:
Pääministerit
Seuraavat henkilöt toimivat Fidžin dominion pääministerinä ja hallituksen päämiehenä:
Vogli
thumb|150px|Uusi partiojohtajan vogli. Vanhetessaan vogli yleensä tummuu nopeasti.
Vogli eli Gilwell-punos on nahasta tehty josefiinansolmu, jota käytetään partiohuivin kiinnitykseen. Voglista puhutaan usein virheellisesti osmonsolmuna. Josefiinansolmun ja osmonsolmun erottaa toisistaan helpoiten, kun katsoo solmuja ylhäältäpäin. Josefiinansolmussa on selkeästi nähtävissä neljä "kulmaa"; osmonsolmussa näitä "kulmia" on viisi.
Suomessa voglia voi käyttää partiojohtajan peruskurssin hyväksytysti suorittanut partiolainen. Kurssin ikävaatimuksen takia (täyttää samana vuonna vähintään 18 vuotta) alle 17-vuotiailla ei nahkaista voglia näe. Kansainvälisenä tunnuksena vogli on yleisimmin vasta partiojohtajien jatkokurssin kurssimerkkinä jaettava tunnus, Suomessa ja muutamissa muissa maissa sen käyttöön kuitenkin oikeuttaa jo näiden maiden käyttämä laaja peruskurssi.
Suomenkielinen vogli-nimitys juontuu partioliikkeen perustaja Robert Baden-Powellin käyttämästä sanasta woggle, joka vakiintui englantia puhuvissa maissa tarkoittamaan mitä tahansa huiviholkkia tai muuta partiohuivin sitomiseen käytettävää erilaista kiinnikettä, mistä tahansa materiaalista valmistettuna. Suomessa kuitenkin näitä muita kutsutaan (erityisesti partiotyttöliikkeen) perinteiden mukaisesti huiviholkeiksi ja vogli-termiä käytetään lähes poikkeuksetta "Gilwell woggle" -merkityksessä eli partiojohtajien tunnusmerkkiin viittaamaan. Sanan vakiintunut suomenkielinen kirjoitusasu on "vogli", joskin harvoin tapaa myös muotoa "wogli" tai jopa "woggli".
Armeijakenraali (Yhdysvallat)
"Armeijakenraali", General of the Army, on Yhdysvaltain maavoimien korkein sotilasarvo, joka vastaa Suomessa lähinnä sotamarsalkkaa. Ilmavoimissa vastaava sotilasarvo on General of the Air Force, ilmavoimien kenraali ja laivastossa Fleet Admiral, laivastoamiraali. Arvoja käytetään lähinnä erityisenä erikseen myönnettävänä arvonimenä tai se voi olla puolustushaarojen komentajien arvo. Merijalkaväellä ja rannikkovartiostolla ei ole vastaavia sotilasarvoja.
Yhdysvaltain kongressi perusti General of the Army -arvon 25. heinäkuuta 1866 Ulysses S. Grantia varten, ja se myönnettiin symbolisesti muutamille henkilöille:
Arvonimellä palkitut kenraalit käyttivät edelleen kenraalin neljän tähden arvomerkkejä.
Yhdysvaltain Euroopassa olevien joukkojen ylipäällikölle ensimmäisessä maailmansodassa, kenraali John J. Pershingille, myönnettiin 1919 sotilasarvo General of the Armies of the United States, Yhdysvaltain armeijoiden kenraali. Tätäkin arvonimeä pidettiin vain symbolisena, mutta kun viiden tähden kenraalin arvo perustettiin 1944, uusien kenraaleiden päätettiin olevan Pershingiä alempiarvoisia. Vuonna 1976 presidentti Gerald Ford myönsi George Washingtonille armeijoiden kenraalin arvon, ja hänen julistettiin olevan ikuisesti Yhdysvaltain korkeinta sotilaallista arvonimeä kantava henkilö.
Yksi henkilö on saanut tätä vastaavan merivoimien amiraali arvon. ("Admiral of the navy")
Näiden ns. kuuden tähden sotilasarvojen keskinäinen arvojärjestys määräytyy myöntämispäivän mukaan samoin kuin viiden tähdenkin.
Viiden tähden kenraaleiksi (General of the Army) ylennetyt henkilöt:
Viiden tähden amiraalin arvon (Fleet Admiral) saaneet henkilöt:
Yksi henkilö on saanut General of the Air Force -arvonimen Yhdysvaltain ilmavoimien perustamisen 1947 jälkeen:
Allah
Sana on luultavasti kontraktio eli lyhennys sanasta al-ʾilāh, joka on sanan ʾilāh määräinen muoto. Sana ʾilāh tarkoittaa jumalaa yleisesti, kuten suomen kielen sana jumala pienellä alkukirjaimella kirjoitettuna. Sana liittyy seemiläisten kielen jumalaa tarkoittavien sanojen perheeseen (arab. ilah, hepr. el, elohim, akkadi ilu). Arabiassa ei ole versaaleja eli isoja kirjaimia, joten sana voidaan translitteroida myös pienellä alkukirjaimella.
Allah vai Jumala?
thumb|150px|left|[[Kalligrafia|Korutekstauksella arabiankielen sana Allah.]] Arabian kielen sana allah voidaan kääntää suoraan sanaksi "jumala". Arabian kielessä sanaa käytetään viittaamaan myös juutalaisuuden ja kristinuskon Jumalaan. Suomen kielessä on perusteltua käyttää suomenkielistä sanaa Jumala, koska allah on arabiaa eikä ole erisnimi.
Malesiassa, joka ei ole arabiankielinen maa, muslimit ovat vaatineet, että allah saa tarkoittaa vain islamin jumalaa. Vuonna 2007 maan sisäministeriö kielsi katolista sanomalehteä käyttämästä Jumalasta sanaa Allah ja myöhemmin valtio takavarikoi 15 000 malaijinkielistä Raamattua Allah-sanan ”väärinkäytön” vuoksi. Joulukuun lopussa 2009 malesialainen oikeusistuin kuitenkin päätti, että Allah-sanan käyttökielto kumotaan. Päätös sai muslimit raivostumaan. Kiukku johti polttopullohyökkäyksiin kristittyjen kirkkoja vastaan. Monet muslimit Kaakkois-Aasiassa haluavat rajata sanan 'Allah' koskemaan ainoastaan islamia. Asian tueksi on esitetty kielitieteellisiä perusteluita siitä, että sana on Jumalan erisnimi.
Allah-sanaa käytetään kaikissa arabiankielisissä Raamatuissa, ja kristityt Malesiassa ja Indonesiassa ovat käyttäneet sitä vuodesta 1629 nykypäivään asti.
Ionihila
Ionihila on kiinteän ioniyhdisteen muodostama säännöllinen kidejärjestelmä, jossa positiiviset ja negatiiviset ionit vuorottelevat.
Ionien väliset etäisyydet ionihilassa voidaan määrittää röntgendiffraktiomenetelmällä. Esimerkiksi natriumkloridin Na–Cl -etäisyys on 281pm, joka tarkoittaa lähimpien vastakkaisvarausten etäisyyttä. Etäisyys on ionisäteiden summa. Ioniyhdisteessä, jossa on suurikokoinen anioni, voidaan näiden etäisyys määrittää laskennallisesti ja siten selvittää anionin lisäksi kationin ionisäde. Menettely kuitenkin edellyttää oletusta, että hilassa kationien ja anionien välisten kosketusten lisäksi on anionien välisiä kosketuksia. Ionisäde on usein samalle aineelle erilainen eri tavoin koordinoituneessa hilassa.
Toisin kuin esimerkiksi metallien muodostamat kiinteät metallihilat, ionihilat pirstoutuvat helposti iskusta. Yksinkertainen selitys on toisiaan hylkivien ionien asettuminen iskusta kohdakkain, joka aiheuttaa hilan murtumisen.
Hilaenergia
Born-Landé -yhtälö pätee pallomaisille ioneille.
Vaihtoehtoisesti hilaenergia voidaan määrittää Born–Haber-syklistä termodynaamisen informaation avulla.
Carole King
Carole King (oik. Carol Joan Klein, s. 9. helmikuuta 1942 New York) on yhdysvaltalainen laulaja, lauluntekijä ja pianisti. Hänet tunnetaan 1960-luvun hiteistään, joita hän teki yhteistyössä silloisen aviomiehensä Gerry Goffinin kanssa. Vuodesta 1970 alkaen King on tehnyt soololevyjä, joista tunnetuin on hänen toinen albuminsa Tapestry vuodelta 1971. Hänen tuotteliainta aikaansa oli 1970-luvun alku, mutta laulunkirjoittajana King on ollut merkittävä myös ennen ja jälkeen tuon ajan.
Varhainen elämä
Carole King syntyi juutalaiseen Kleinin perheeseen Brooklynissa 9. helmikuuta 1942. Hän oppi soittamaan pianoa neljän vuoden ikään mennessä. Teini-ikäisenä King kirjoitti jo omia lauluja, nauhoitti demoja, lauloi taustoja ja auttoi levytyssessioiden järjestelyissä. Hän kirjoitti ja julkaisi myös muutaman singlen, jotka eivät kuitenkaan menestyneet.
Musiikkiura
Opiskellessaan Queens Collegessa King tapasi Gerry Goffinin, josta tuli hänen aviomiehensä ja lauluntekijäkumppaninsa. Kingin single ”Oh! Neil” (1960) teki vaikutuksen Don Kirshneriin, joka teki Kingin ja Goffinin kanssa sopimuksen Aldon Music Empirelle. Shirelles-lauluyhtye menestyi kaksikon tekemällä kappaleella ”Will You Love Me Tomorrow?”, jota seurasi seitsemän vuoden aikana useita muitakin listahittejä. Kingin oma laulajanura ei kuitenkaan ottanut tuulta alleen, sillä vain ”It Might As Well Rain Until September” (1962) nousi top-40:een.
20 suosikkia – Liehuva liekinvarsi
20 suosikkia – Liehuva liekinvarsi on Timo Turpeisen kokoelma-albumi vuodelta 1995. Levy on osa 20 suosikkia -kokoelmalevysarjaa.
Nimikappaleen "Liehuva liekinvarsi" on alun perin esittänyt Markku Blomqvist Suomen euroviisukarsinnoissa 1977. Kappaleen on säveltänyt Jukka Siikavire ja sanoittanut Erkki Mäkinen.
Raskas vesi
pienoiskuva|250px|Raskasta vettä ampullissa
Carole King
Musiikkiura
King ja Goffin erosivat 1967 mutta tekivät senkin jälkeen toisinaan yhteistyötä. King muutti Los Angelesiin ja perusti rock-yhtyeen The City. Yhtyeen ainoa albumi oli Now That Everything’s Been Said.
Raskas vesi
Raskas vesi on raskaan vedyn (deuterium) ja hapen yhdiste eli dideuteriumoksidi (D2O). Siinä tavallisen vesimolekyylin molemmat vetyatomit ovat isotooppia 2H, jolla on myös nimi deuterium. Raskasta vettä käytetään mm. hidastimena luonnonuraanilla toimivissa ydinreaktoreissa (tällaisia reaktoreita ovat raskasvesihidasteiset ydinreaktorit, kuten muun muassa kanadalainen CANDU).
Carole King
Musiikkiura
King julkaisi ensimmäisen sooloalbuminsa Writer vuonna 1970, mutta se ei menestynyt. King julkaisi menestysalbuminsa Tapestry vuonna 1971. Albumilla oli niin Kingin aiempia, muille tekemiään kappaleita kuin joitain uusiakin. Tapestry sai neljä Grammya, ja sitä on myyty yli 15 miljoonaa kappaletta. Tapestryn jälkeen King on jatkanut albumien tekemistä. Hän sai Oscar-ehdokkuuden kappaleestaan ”Now and Forever” elokuvassa Omaa luokkaansa (1992). King on myös näytellyt Broadwaylla.
King on kirjoittanut yli 400 laulua, joita on levyttänyt yli tuhat artistia.
Raskas vesi
Vettä, joka muodostuu vedyn raskaimmasta isotoopista, tritiumista, kutsutaan joskus superraskaaksi vedeksi. Sitä esiintyy luonnossa hyvin vähän. Koska tritium on radioaktiivista, voidaan esimerkiksi vanhojen viinien ikä määrittää superraskaan veden pitoisuuden avulla samaan tapaan kuin muinaisjäännösten ikä radiohiiliajoituksessa.
Carole King
Yksityiselämä
King meni naimisiin Gerry Goffinin kanssa 1960 tultuaan raskaaksi 17-vuotiaana. Avioliitto kärsi 1960-luvun aikana Goffinin uskottomuudesta, ja pari erosi 1968. King oli naimisissa muusikko Charles Larkeyn kanssa 1970−1976 ja sen jälkeen Rick Eversin kanssa vuodesta 1977 vuoteen 1978, jolloin Evers kuoli huumeisiin. Kingin neljäs aviomies oli Rick Sorenson, josta hän on myös eronnut. Kingillä on kaksi tytärtä Goffinin kanssa sekä tytär ja poika Larkeyn kanssa.
King asuu nykyisin Idahossa ranchillaan ja konsertoi lähinnä ympäristön puolesta. Ympäristöaktivisminsa lisäksi King on kampanjoinut demokraattien John Kerryn ja Hillary Clintonin puolesta.
Raskas vesi
Ominaisuudet
Puhtaan raskaan veden useat ominaisuudet poikkeavat selvästi tavallisen veden ominaisuuksista kuten seuraava taulukko osoittaa. Puoliraskaalle vedelle, jossa vain toinen vetyatomi on deuteriumia, ei kaikkia tällaisia ominaisuuksia voida ilmoittaa, koska sellaista ei ole voitu valmistaa puhtaana mainittavia määriä.
Carole King
Tunnustukset
Kingin albumi Tapestry (1971) voitti neljä Grammya, joista yksi tuli Kingille vuoden parhaana naislaulajana. King nimettiin Songwriters Hall of Fameen 1987, ja 1988 hän ja Gerry Goffin saivat National Academy of Songwritersin elämäntyöpalkinnon. Kaksikko nimettiin Rock and Roll Hall of Fameen 1990. King sai Songwriters Hall of Famen Mercer Awardin 2002. King ja Goffin saivat Recording Academyn Trustee Awardin 2004. Kingille myönnettiin kongressin kirjaston Gershwin Award vuodelle 2013.
Järvisyyhy
thumb|200px|Järvisyyhyn aiheuttamaa ihottumaa jaloissa Järvisyyhy (eli uimarinkutka) on varsinkin kesäisin matalissa, mutapohjaisissa järvissä esiintyvien verimatoihin kuuluvien loistoukkien aiheuttama vaiva. Ne loisivat normaalisti vesilintujen tai nisäkkäiden verisuonistossa, ja niiden kerkariatoukat tunkeutuvat ihon läpi ihmisen uidessa saaden aikaan ihottumaa ja kutinaa. Itse toukka ei voi lisääntyä ihmisessä, ja se kuolee muutaman tunnin kuluessa kiinnityttyään ihmiseen. Järvisyyhy on kuitenkin vaaraton mutta kiusallinen vaiva, joka kestää tavallisesti vähän yli viikon. Imumatojen kiinnittymistä ihoon voi ehkäistä käymällä suihkussa heti uinnin jälkeen.
Aiheuttaja
Järvisyyhyn aiheuttaa mikroskooppisen pienen imumadon toukka, joka loisii normaalisti joko vesilinnuilla tai nisäkkäillä. Tällaisia eläimiä ovat vesilinnuilla loisivat Trichobilharzia-, Ornithobilharzia- ja Austrobilharzia -lajit sekä Bilharziella polonica ja Gigantobilharzia huronensis sekä nisäkkäillä loisivat Bivitellobiharzia- ja Schistosomatium-lajit sekä Heterobilharzia americana. Imumadot eivät kuitenkaan elä eikä lisäänny ihmisessä, joten ne kuolevat nopeasti.
Imumatojen munat päätyvät veteen isäntäeläintensä ulosteista. Toukkien väli-isäntänä ovat kotilot, jotka elävät matalassa vedessä lähellä rantaviivaa. Järvisyyhyä esiintyykin siksi useimmiten rantavesistä.
Oireet
Järvisyyhy aiheuttaa harvoin komplikaatioita, mutta iho voi tulehtua liian voimakkaasta raapimisesta.
Diagnoosi
Järvisyyhy diagnosoidaan oireiden ja taudinkuvan perusteella. Taudin toteamista helpottaa se, että tapauksia on yleensä samalla seudulla useita. Diagnosointiin ei ole olemassa laboratoriokoetta, mutta ihonäytteestä saatetaan löytää mikroskoopilla imumatoja.
Hoito ja ehkäisy
Järvisyyhy paranee usein hoidottakin jo viikossa. Joskus paranemiseen menee pari viikkoa. Antihistamiinilla voidaan lievittää kutinaa ja hydrokortisonivoiteella lyhentää iho-oireiden kestoa.
Järvisyyhyn ehkäisyssä ihomatojen kiinnittyminen ihoon pitää estää. Niiden kiinnittymistä voidaan vähentää käymällä suihkussa heti uinnin jälkeen tai kuivamaalla iho hankaamalla pyyhkeellä.
Black .44
Black .44 on  suomalainen vuonna 2011 perustettu  stoner metallia soittava yhtye.
Black .44:n ensimmäinen albumi No Blanks julkaistiin 28. elokuuta 2015 Inverse recordsin toimesta, ja se nousi julkaisuviikolla Suomen virallisen albumilistan sijalle 19.
No Blanks sijoittui julkaisuviikolla myös Rumban albumilistalla sijalle neljä ja on saanut hyvän vastaanoton eri metallimusiikin medioissa.
Ensimmäinen single No Blanks -albumilta julkaistiin 24. heinäkuuta 2015, singlekappale on nimeltään "The Outlaw".
GP2 Abu Dhabin Grand Prix
GP2 Abu Dhabin Grand Prix oli GP2-sarjan osakilpailu, joka ajettiin vuosina 2010–2011 ja 2013–2016 Yas Marina Circuitin moottoriradalla Abu Dhabissa.
Wrong (albumi)
Wrong on punk rock -yhtye NoMeansNon neljäs studioalbumi. Se nauhoitettiin ja julkaistiin vuonna 1989. Albumia on yleisesti pidetty yhtyeen parhaana.
The Collector's Guide to Heavy Metal kutsui sitä yhtyeen parhaaksi albumiksi ja antoi sille 10 pistettä 10:stä, väittäen että Wrong oli merkittävin yhdistäjä aggressiivisen punk rockin ja heavy metalin välillä.
Mandinkat
Mandinkat (myös malinket) ovat mande- eli mandingoryhmään kuuluva kansa Guineassa, Norsunluurannikolla, Malissa, Senegalissa, Gambiassa, Guinea-Bissaussa, Sierra Leonessa, Burkina Fasossa, Mauritaniassa ja Liberiassa. He puhuvat mandelaisiin kieliin kuuluvaa mandingoa ja osa myös ranskaa. Ulkonäöltään mandinkat edustavat sudanilaista tyyppiä, jossa on sekä negridisiä että europidisiä piirteitä. Valtaosa on sunnalaisia muslimeja, loput harjoittavat perinteistä uskontoa.
Vuoden 1996 arvion mukaan mandinkoja oli noin 35 miljoonaa.
Mandinkat ovat muodostuneet erilliseksi kansaksi keskiaikaisessa Malin valtakunnassa. Kulttuuriltaan he ovat lähellä muita mandekansoja, joista heidät erottaa voimakkaampi islamin vaikutus. Malissa ja Guineassa mandinkoilla on huomattava asema hallinnossa ja armeijassa.
Esko Mikkola
Ura
Mikkola aloitti urheilu-uransa painin parissa ja vaihtoi vasta 19-vuotiaana painin keihäänheittoon.
Urheilu-uran jälkeen
Mikkola perusti Yhdysvalloissa oman Alphacore-nimisen yrityksen, joka kehittää ja valmistaa säteilynkestäviä mikropiirejä muun muassa Nasalle. Yhtiö toimii Phoenixissa. Mikkolalla on myös Yhdysvaltain kansalaisuus ja hän on avioitunut siellä.
Mestari Francke
Mestari Francke (noin 1380—1440) oli pohjoissaksalainen myöhäisgotiikan ajan taidemaalari ja dominikaanimunkki. Mestari Francke vaikutti tunnetun uransa loppukaudella Hampurissa.
Mestari Francke työskenteli mahdollisesti kirjamaalarina Ranskassa ja Alankomaissa uransa alkuvaiheessa. Myöhemmin hän toimi Münsterissä ennen liittymistään Hampurin dominikaaniveljeskuntaan. Francken sanotaan syntyneen Zutphenissa Alankomaissa asuneeseen perheeseen, joka muutti Hampuriin. Hänen oletetaan matkustaneen Gelressä tai Burgundissa, koska hän maalasi muotokuvan kreivitär Gelren Mariasta, joka oli kotoisin Burgundista.
Francke oli taiteilijana lähes unohdettu renessanssin jälkeen, kunnes Hampurin taidehallin johtaja Alfred Lichtwark nosti hänet uudelleen yleiseen tietoisuuteen, samoin kuin Mestari Bertraminkin.
Taiteellinen tuotanto
Hampurin kauppiaskilta tilasi Mester Franke[nn]ilta alttarikaapin vuonna 1424, mahdollisesti Tuomas-alttarin, joka valmistui vuonna 1436. Kahdeksan osaa alttarikaapista on säilynyt Hampurin taidehallissa. Aikaisempi Barbara-alttari oli ehkä tilattu Suomeen. Joka tapauksessa se oli ollut useita vuosisatoja Suomessa Kalannin kirkossa ennen kuin se siirrettiin Kansallismuseoon.
Maalaustyyli
Nykyisin Francke tunnetaan yhtenä goottilaisen kauden niin kutsutun suloisen tyylin parhaana edustajana. Alttarien temperamaalaukset on toteutettu tyylillä, jossa on viitteitä ranskalaiseen ja varhaiseen alankomaalaiseen hovitaiteeseen. Saksalaista myöhäisgotiikan tyyliä leimaa hienostuneisuus ja herkkyys. ”Kauniin tyylin” edustajia olivat 1400-luvulla Francken ohella Conrad von Soest ja Stefan Lochner. Saksalaisessa maalaustaiteessa päähuomio oli usein yksityiskohdissa, kun italiassa taas keskityttiin kokonaisuuteen.
Alfred Gadenne
thumb|Alfred Gadenne vuonna 2008. Alfred Gadenne (31. tammikuuta 1946 – 11. syyskuuta 2017) oli belgialainen poliitikko. Hänen puolueensa oli Centre démocrate humaniste ja hän toimi Hainaut’ssa sijaitsevan Mouscronin kaupungin pormestarina vuodesta 2006 kuolemaansa saakka.
Kunnes pilvet väistyvät
Kunnes pilvet väistyvät on Vincente Minnellin ja Richard Whorfin ohjaama yhdysvaltalainen elokuva vuodelta 1946, jonka pääosissa nähdään Frank Sinatra ja Judy Garland. Se perustuu löyhästi säveltäjä Jerome Kernin elämäntarinaan.
Kaukametsän pakolaiset
Kaukametsän pakolaiset on vuosina 1992–1995 esitetty 39-osainen piirrossarja, joka tehtiin brittiläis-ranskalaisena yhteistuotantona. Sarja perustuu kirjailija Colin Dannin kirjoihin. Sarja kertoo Kaukametsä-nimisessä metsässä asuvista eläimistä, jotka lähtevät metsästä pakoon ihmisiä matkaten uuteen rauhalliseen paikkaan.
Juoni
Toisella tuotantokaudella eläimet ovat saapuneet Valkopeuran puistoon ja kotiutuneet sinne, mutta kohtaavat pian ongelmia. Puiston eläimet eivät pidä vieraista ja erityisesti puiston siniketut eivät pidä reviirilleen tulleista tunkeilijoista. Lisäksi vastoinkäymisiä aiheuttaa ankara talvi.
Tuotanto
Ensimmäinen tuotantokausi käsittää kokonaisuudessaan sarjan ensimmäisen kirjan Kaukametsän pakolaiset. Tämä on ainoa kirja, joka on suomennettu. Toinen tuotantokausi käsittää sarjan seuraavat kolme kirjaa, In the Grip of Winter, Fox’s Feud ja The Fox Cub Bold. Kolmas tuotantokausi käsittää kuudennen ja seitsemännen kirjan, In the Path of the Storm ja Battle for the Park. Viides kirja, The Siege of White Deer Park, ei ole mukana sarjassa eräitä pieniä sivujuonia lukuun ottamatta. Sarjan fanit pitävät kolmatta tuotantokautta huonompana kahteen ensimmäiseen verrattuna, koska kolmannessa kaudessa piirrostyyli muuttui, sarja sai lisää koomisia piirteitä ja siitä puuttui monia tuttuja hahmoja eikä heidän katoamiselleen annettu kaudessa selitystä.
Sarjan tapahtumat sijoittuvat Isoon-Britanniaan, mutta koska sarjaa oli tarkoitus viedä moniin eri maihin, tapahtumapaikkaa ei koskaan suoraan mainita. Sarjassa esiintyy joitain selvästi brittiläisiä piirteitä kuten ketunmetsästäjiä, mutta esimerkiksi autot ajavat oikealla puolella tietä.
Sarja oli hyvin uskollinen kirjoille. Kirjoissa monet hahmot kuolevat, joskus väkivaltaisesti, eikä näitä asioita kaunisteltu sarjassa. Merkittävin muutos kirjoihin oli Kyyn, Pöllön, Tuulihaukan ja Kärpän muuttaminen urospuolisista naaraspuolisiksi. Tällä haluttiin tuoda päähenkilöihin yhtä paljon molempia sukupuolia.
Muut julkaisut
Kaukametsän pakolaisten ensimmäinen tuotantokausi on julkaistu DVD:llä Saksassa ja Ranskassa vuonna 2009. . Isossa-Britanniassa sarjan kaksi ensimmäistä tuotantokautta on julkaistu kuutena 80 minuutin elokuvana VHS-kaseteilla. Joitain pieniä pätkiä on poistettu tiivistämisen takia, mutta pääosa jaksojen kohtauksista on tallessa. Suomessa sarjaa ei ole julkaistu DVD:llä.
Paljon erilaisia sarjaan liittyviä oheistuotteita on saatavilla, kuten leluja, kasetteja, sarjakuvalehtiä ja tietokonepeli. Näistä vain tietokonepeli on julkaistu Suomessa.
Kaukametsän pakolaiset Suomessa
Sarjaa on esitetty Suomessa Yle TV2 -kanavalla 1990-luvun aikana moneen otteeseen. Lisäksi FST on esittänyt sarjan SVT:n ruotsiksi dubbaamaa versiota. Ylellä ei ole toistaiseksi aikomuksia uusia sarjaa lähivuosina.
Hahmot
Useimmilla sarjan päähahmoista ei ole yksilöllisiä nimiä, vaan niihin viitataan pelkästään lajinnimillä. Sarjan ensimmäisellä tuotantokaudella joukkoon kuuluu pääsääntöisesti vain yksi tai kaksi eläintä jokaisesta lajista (tosin kaneja on neljä ja vesiliskoja kolme). Ensimmäisellä kaudella Viheltäjä-niminen harmaahaikara on ainoa hahmo, jolla on erisnimi. Myöhemmillä tuotantokausilla esiintyy enemmän nimettyjä hahmoja.
Suomenkieliset ääninäyttelijät
Sarjan suomenkielisen version suomensi ja ohjasi Jertta Ratia-Kähönen.
Rikkaat ja köyhät
20 suosikkia – Rikkaat ja köyhät on Timo Turpeisen kokoelma-albumi vuodelta 2001. Levy on Turpeiselta toinen ja viimeinen osa 20 suosikkia -kokoelmalevysarjassa.
Murray Perahia
thumb|170px|right|Murray Perahia. 2012 Murray Perahia (s. 19. huhtikuuta 1947 Bronx New York City) on yhdysvaltalainen pianisti. Hän on saavuttanut menestystä myös kapellimestarina. Hänen levytyksistään mainetta ovat saavuttaneet muun muassa Chopinin balladien ja Mozartin pianokonserttojen tulkinnat.
Johnny Lever
John Prakasa Rao Janumala (s. 14. elokuuta 1957 Prakasam, Andhra Pradesh, Intia), tunnetaan nimellä Johnny Lever, on intialainen näyttelijä. Hän on yksi suosituimmista koomikoista hindinkielisessä elokuvateollisuudessa. Lever aloitti uransa vuonna 1984 ja on esiintynyt yli 300 elokuvassa. Hän on ollut monesti ehdolla parhaan koomisen roolin Filmfare Awards -palkinnon saajaksi ja voittanut kahdesti.
Murray Perahia
Perahia syntyi sefardijuutalaiseen perheeseen. Hän opiskeli pianonsoiton lisäksi orkesterinjohtoa ja säveltämistä. Häntä ovat opettaneet muun muassa Mieczyslaw Horszowski ja Vladimir Horowitz. Vuonna 1972 Parahia voitti neljännen Leedsin kansainvälisen pianokilpailun. Seuraavana vuonna hän esiintyi ensi kertaa Aldeburghin festivaalilla ja toimi 1981–1989 festivaalin taiteellisena johtajana.
Perahia on pianistiurallaan tehnyt lukuisia levytyksiä Sony-levymerkille. Hän on muun muassa tehnyt kokonaislevytyksen Mozartin pianokonsertoista Englantilaisen kamariorkesterin kanssa ja Beethovenin pianokonsertoista Concertgebouw-orkesterin kanssa. Sormiensa kipeydyttyä 1990-luvulla Perahia perehtyi barokkimusiikkiin ja levytti tämän jälkeen vuonna 2000 julkaistun, hyvän vastaanoton saaneen tulkinnan Bachin Goldberg-muunnelmista.
Perahia on saanut Order of the British Empire -arvon. Vuonna 1999 hänelle myönnettiin Leedsin yliopiston kunniatohtorin arvo ja vuonna 2004 kuningatar Elisabet II myönsi hänelle korkea-arvoisen kunnianosoituksen (KBE honorary). Lisäksi Perahia on Royal College of Musicin ja Royal Academy of Musicin kunniajäsen.
Perahia on vieraillut Suomessa joitakin kertoja, viimeksi syyskuussa 2015 Radion sinfoniaorkesterin solistina.
Virgin America
Vuonna 2016 Alaska Airlines julkisti ostavansa yhtiön. Vuoteen 2019 mennessä jo useita Virgin American koneita on Alaska Airlinesin väreissä, ja fuusioitumisen myötä Alaska Airlines julkisti uuden erikoisvärityksen ”More to Love”:n. Väritys kuvastaa kahden yhtiön fuusioitumista, ja se on maalattu useisiin Boeing 737 ja Airbus A321 -koneisiin. Virgin American lennonhallintakeskus sijaitsee San Franciscossa, ja sieltä yhä hallitaan Virgin American vanhoja koneita. Tavoitteena on ohjata kaikki lennot Alaska Airlinesin lennonhallintakeskukselta Seattle-Tacoman kansainväliseltä lentoasemalta kun fuusioituminen on valmis. Kaikissa Virgin American omistamissa Airbus-koneissa pitäisi olla Alaska Airlinesin värit ja matkustamo vuoden 2020-alkupuolella.
Hanuman
Hanuman on tuulenjumala Vayun poika. Hän on saanut apinakasvonsa siitä, että hänen äitinsä Anjana oli muuttunut apinaksi. Hanumania pidetään myös Shivan ilmentymänä.
Hanuman on monen hindun suosikkijumala. Hanumanin papit ovat vaishnalaisia, mutta myös moni shaivalainen pitää häntä suosikkijumalanaan. Hanuman on erityisesti painijoiden ja akrobaattien suojelija. Hanuman selvittää pulmatilanteet, ja hänen apuaan etsivät usein näyttelijät, ohjaajat, asianajajat ja luennoitsijat. Myös matkaajat pysähtyvät maanteiden varsilla oleviin pieniin Hanumanin temppeleihin pyytämään apua matkanteossa.
Hanuman kuvataan puolittain polvistuneena, käsivarret usein eteenpäin ojennettuina, kädet namaste-asennossa ja häntä pystyssä. Hänen olallaan näkyy joskus pyhä nauha, ja hänellä on kädessään usein nuija ja vuori. Vuorella kasvavat taikayrtit kuvaavat Hanumanin kykyä voittaa voittamattomilta näyttävät esteet.
Osaran aukeat
Osaran aukeat eli Osaran aukot ovat Pudasjärven ja Posion kuntien Susivaaran alueella sijaitsevia avohakkuualoja, joita pidettiin aikoinaan Euroopan suurimpina. Alueen hakkuut alkoivat sodan jälkeen 1940-luvulla ja jatkuivat vuoteen 1964. Hakkuualue oli tuona aikana 20 000 hehtaaria, josta avohakkuualuetta 18 000 hehtaaria. Toisten lähteiden mukaan avohakkuualue oli yli 20 000 hehtaaria. Puuta hakattiin yhteensä noin 1,2 miljoonaa kuutiometriä heikolla reilusti alle 100 kiintokuution hehtaarisaannolla.
Kritiikki
Osaran aukeita on kritisoitiin vahvasti aina niiden hakkuusta lähtien. Aluksi metsänpohja alueella kulotettiin ja laikutettiin, mutta kylvö epäonnistui. Kulottamista kutsuttiin kansan suussa hävitysalan ”tuhopoltoksi”. Valtavien aukkojen pelättiin muuttuvan puuttomaksi tundraksi. Myöhemmin siirryttiin taimettumisen parantamiseksi syväauraamiseen, minkä jälkeen taimettuminen kyllä parani, mutta maanmuokkaus on hankaloittanut kulkemista maastossa. Myös aukeilla käytetty liian eteläistä alkuperää oleva siemenmateriaali on tuonut ongelmia metsän kasvuun. Moni alue jouduttiin istuttamaan uudelleen moneen kertaan.
Tilanne 2014
Vuonna 2014 Osaran aukealla kasvoi alle 20 senttimetrin vahvuista, 14–16 metrin mittaista metsää. Alueella on puustoa noin 1,5 miljoonaa kuutiometriä, mikä on enemmän kuin ennen suurta avohakkuuta. Entisellä hakkuualueella suoritettavissa uusissa päätehakkuissa saadaan 140–150 kiintokuutiota puuta hehtaarilta. Vuonna 2014 käynnissä ollut päätehakkuukierros kestää 20–30 vuotta. Metsän kiertoaika seudulla on korkeintaan 70–80 vuotta. Muutamia satoja hehtaareja heikkolaatuista metsää on uudistettu kuusentaimin viime vuosina.
Angers
Angers ([ãʒɛ]) on kaupunki Länsi-Ranskassa Pays de la Loiren alueella. Angers'ssa on asukkaita 147 305 (2009) ja se on Maine-et-Loiren departementin pääkaupunki. Se on myös muinaisen Anjoun herttuakunnan entinen pääkaupunki. Kaupunki sijaitsee Maine-joen rannalla muutaman kilometrin päässä Loire-joesta. Nykyään kaupungissa toimii mm. Euroopan unionin erillisvirasto CPVO (Yhteisön kasvilajikevirasto).
Varhaisin merkki ihmisten suvun esiintymisestä alueella on 400 000 vuotta vanha kivityökalu. Nykyihmisen asutuksesta on neoliittiselta kaudelta löytynyt hyvin paljon jäänteitä. Roomalaiset valtasivat alueet gallialaiselta Andecavi-heimolta, joka on antanut nimensä sekä Anjoulle että Angers'lle. Roomalaiset antoivat kaupungille nimen Juliomagus.
Alli Vaittinen-Kuikka
Alli Ester Vaittinen-Kuikka (o.s. Vaittinen; 8. toukokuuta 1918 Impilahti – 3. joulukuuta 2006 Joensuu), lempinimeltään Mato-Alli, oli suomalainen sairaanhoitojohtaja, sosiaalineuvos ja kansanedustaja. Hänet tunnetaan erityisesti lapamatotaudin vastaisesta työstä 1950- ja 1960-luvulla.
Alli Vaittinen-Kuikka valmistui Kätilöopistosta vuonna 1942. Tämän jälkeen hän toimi opiston valmistavan koulun opettajana ja johtajana vuoteen 1949. Tällöin hänestä tuli lääkintöhallituksen määräämä Nokian suuren kulkutautisairaalan organisoija, joka sai sisämaata vaivanneen lapamatotaudin kuriin. Tästä hän sai lempinimensä. Myöhemmin hän toimi terveyssisar-kätilönä, ylihoitajana ja lääketehtaan tieteellisenä assistenttina.
Kokoomuslainen Vaittinen-Kuikka valittiin eduskuntaan vuonna 1966 Pohjois-Karjalan vaalipiiristä, ja hän toimi kansanedustajana vuoteen 1979. Kansanedustajana hän tuli tunnetuksi vastustaessaan pornografisina pitämiään julkaisuja. Hän toimitti vuonna 1971 oikeusministeriöön 60 kansanedustajan allekirjoittaman kirjelmän ja nipun alan lehtiä (mm. Hymy, Nyrkkiposti, Jallu ja Stump). Vaadittuja syytteitä ei kuitenkaan nostettu, vaikka hän toivoi Suomeen pornonkieltolakia. Presidentin valitsijamiehenä hän oli vuosina 1968 ja 1978. Hänelle myönnettiin sosiaalineuvoksen arvo vuonna 1974.
Bretoni (koira)
Bretoni eli bretagnenspanieli (bretoniksi Spagnol Breizh, ranskaksi épagneul breton) on ranskalainen koirarotu, joka kuuluu FCI:n roturyhmän 7 alajaostoon 1.2 eli spanielityyppisiin seisoviin lintukoiriin. Se on Ranskan yleisin seisova lintukoira, ja vuonna 2018 se oli myös kotimaansa toiseksi suosituin paikallinen rotu. Sen avulla metsästetään esimerkiksi sorsia, lehtokurppia, peltopyitä ja fasaaneja.
Ulkonäkö
Bretoni on seisovista lintukoirista pienin. Rakenne on vankka, tiivis ja tasapainoinen. Pään piirteet ovat veistokselliset, kallo on kevyesti pyöristynyt ja otsapenger kohtalainen. Kuono on suora ja sivuiltaan lähes yhdensuuntainen. Kirsu on suuri ja väriltään sopusoinnussa karvapeitteen sävyn kanssa. Silmät ovat soikeahkot ja hieman vinoasentoiset, väriltään mieluiten tummat (kuitenkin sopusoinnussa karvapeitteen värityksen kanssa). Korvat ovat kolmion muotoiset, suhteellisen lyhyet, melko leveät ja ylöskiinnittyneet. Koira voi olla joko hännätön tai lyhythäntäinen. Pohjaväri on aina valkoinen, jossa on oransseja, maksanruskeita tai valkomustia pilkkuja - kolmivärisellä (tricolor) lisäksi tan-merkit. Oranssit, maksanruskeat ja valkomustat alueet voivat esiintyä myös pilkuttuneena päistärikkövärityksenä (roan). Uroksen säkäkorkeus vaihtelee 48–51 cm (ihanne 49–50 cm) ja nartun 47–50 cm (ihanne 48–49 cm) välillä. Yhden senttimetrin poikkeama molempiin suuntiin sallitaan.
Käyttäytyminen ja luonne
Bretoni on sopeutuvainen, sosiaalinen, tasapainoinen ja helposti koulutettavissa. Lintukoirana se on monipuolinen, sopeutuu kaikenlaisiin maastoihin ja kaikenlaisen riistan metsästykseen. Seisonta on kestävää ja oma-aloitteista, haku, nouto ja liikunta erinomaista. Rotu on valmis miellyttämään ja sillä on hyvä kestokyky, joten se sopeutuu erinomaisesti harrastavaan perheeseen. Energisyytensä vuoksi se vaatii runsaasti liikuntaa ja aktiviteetteja eikä sen vuoksi sovi kaikille. Se tarvitsee päivittäin vähintään tunnin reipasta liikuntaa.
Alkuperä
Rotu on nimensä mukaisesti kotoisin Bretagnen keskiosista ja sen uskotaan olevan yksi kaikkein vanhimpia mannermaisia spanielirotuja. Erään teorian mukaan sillä ja walesinspringerspanielilla saattoi olla sama kantarotu, mitä tukee Bretagnen ja Walesin välinen muinainen kaupankäynti. 1600-luvulla bretoneiden esi-isiä kuvattiin ranskalaisissa, flaamilaisissa ja hollantilaisissa maalauksissa ja gobeliineissa. Nykyinen rotu sai alkunsa Pontivyn pikkukaupungissa 1800-luvun puolivälissä ja populaation kantayksilöt olivat paikallinen valko-punainen narttu sekä valko-keltainen Englannista maahan tuotu uros. Niiden pennuista yhtä käytettiin jalostukseen erityisen paljon ja lopputuloksena oli töpöhäntäinen seisova ja noutava lintukoirarotu.
1900-luvun alussa bretonia risteytettiin muiden rotujen kanssa tavoitteena parantaa jo olemassa ollutta populaatiota. Rotu hyväksyttiin Ranskassa vuonna 1907 ja ensimmäinen rotumääritelmä julkaistiin vuonna 1908. Ensimmäinen SCC:hen rekisteröity yksilö oli valko-oranssi uros "Boy". Toinen maailmansota verotti populaatiota merkittävästi, minkä jälkeen Ranskassa päätettiin kapean geenipoolin vuoksi hyväksyä rotumääritelmään myös mustapäistäriköt (roan).
Etymologia
Virallisesta ranskalaisesta nimestä huolimatta joissain maissa nimestä on jätetty nykyisin pois loppuosa "spanieli", sillä kyseessä on seisova eikä ylösajava koira. Näin on Suomen lisäksi mm. Ruotsissa ja Yhdysvalloissa.
Amerikkalainen linja
Vuonna 1931 ensimmäinen bretoni vietiin Yhdysvaltoihin, minkä jälkeen rotu alkoi saavuttaa suosiota. Vuonna 1934 AKC:hen rekisteröitiin virallisesti ensimmäinen rodunedustaja. Vuonna 1942 perustettiin paikallinen rotujärjestö "American Brittany Club", joka muutti ranskalaista rotumääritelmää omiin kasvatusihanteisiinsa sopivammaksi , minkä seurauksena amerikkalaiset ja ranskalaiset linjat erkanivat toisistaan. Nykyään puhutaankin ns. "amerikkalaisesta" bretonista, joka on tavallista bretonia kookkaampi ja nopeampi. Lisäksi amerikkalainen rotumääritelmä ei hyväksy värityksiksi valko-mustaa, mustapäistärikköä  eikä kolmiväristä. On kuitenkin virheellistä luokitella eurooppalainen ja amerikkalainen populaatio kahdeksi eri roduksi, sillä kyse on lähinnä rodunsisäisestä linjasta.
Suomen ilmailumuseot
Suomen ilmailumuseot koostuvat pääosin julkisista museoista, joista merkittävimmät ovat sotilasilmailuun keskittynyt Suomen Ilmavoimamuseo Jyväskylän Tikkakoskella ja Suomen ilmailumuseo Vantaalla.
GP2 Singaporen Grand Prix
GP2 Singaporen Grand Prix oli GP2-sarjan osakilpailu, joka ajettiin vuosina 2012–2013 Marina Bay Street Circuitin katuradalla Singaporessa.